Expunere de motive la proiectul de hotărâre privind acordarea gratuităţii la transportul public local elevilor din ciclul liceal care frecventează instituţiile de învăţământ din Municipiul Timişoara
Subsemnatul Ehegratner Petru, consilier municipal în cadrul Consiliului Local al Municipiului Timişoara propun adoptarea unui proiect de hotărâre privind acordarea gratuităţii la transportul public local elevilor din ciclul liceal care frecventează instituţiile de învăţământ din Municipiul Timişoara având în vedere următoarele considerente:

· prin Hotărârea Consiliului Local nr. 414/2010 privind aprobarea Protocolului de acordare a facilităţilor la transportul public local de persoane prin curse regulate s-a aprobat o reducere de 50% la costul abonamentelor pentru această categorie de persoane;
· în municipiul Timişoara sunt înregistraţi aproximativ 16000 de elevi din ciclul liceal care frevcentează instituţiile de învăţământ locale, fiind singura categorie de persoane din structurile de învăţământ preuniversitar care nu beneficiază de gratuitate la transportul public;
· în virtutea aceluiaşi raţionament în baza căruia s-a aprobat acordarea gratuităţii pentru copiii preşcolari, elevii ciclului primar şi gimnazial;

Consider că aprobarea acestui proiect ar fi oportună fiind vorba de o categorie de persoane care nu este încadrată în câmpul muncii, urmându-se a se respecta celealte condiţii prevăzute în Protocolul aflat în vigoare.

